CELEX: 62019CN0425
Language: hr
Date: 2019-05-29 00:00:00
Title: predmet C-425/19 P: Žalba koju je 29. svibnja 2019. podnijela Europska komisija protiv presude Općeg suda (treće prošireno vijeće) od 19. ožujka 2019., spojeni predmeti T-98/16, T-196/16 i T-198/16, Italija i dr. protiv Komisije

15.7.2019   
            
            
               HR
            
            
               Službeni list Europske unije
            
            
               C 238/13
            
         
      Žalba koju je 29. svibnja 2019. podnijela Europska komisija protiv presude Općeg suda (treće prošireno vijeće) od 19. ožujka 2019., spojeni predmeti T-98/16, T-196/16 i T-198/16, Italija i dr. protiv Komisije
      (predmet C-425/19 P)
      (2019/C 238/17)
      Jezik postupka: talijanski
      
         Stranke
      
      
         Žalitelj: Europska komisija (zastupnici: P. Stancanelli, L. Flynn, A. Bouchagiar, D. Recchia, agenti)
      
         Druge stranke u postupku: Talijanska Republika, Banca Popolare di Bari Società Cooperativa per Azioni, Fondo interbancario di tutela dei depositi, Banca d’Italia
      
         Zahtjevi
      
      Žalitelj od Suda zahtijeva da:
      
                  —
               
               
                  ukine presudu Općeg suda (treće vijeće) od 19. ožujka 2019. u spojenim predmetima
                  T-98/16 „Talijanska Republika/Europska komisija”
                  T-196/16 „Banca Popolare di Bari S.C.p.A./Europska komisija”
                  T-198/16 „Fondo interbancario di tutela dei depositi/Europska komisija”;
               
            
                  —
               
               
                  odbije prvostupanjske tužbene zahtjeve u mjeri u kojoj se njima osporava da sporna odluka dokazuje postojanje uvjeta za pripisivost predmetnih mjera državi i njihovo financiranje putem državnih sredstava;
               
            
                  —
               
               
                  vrati predmet Općem sudu kako bi on ispitao preostale tužbene razloge navedene u prvom stupnju i
               
            
                  —
               
               
                  naknadno odluči o troškovima prvostupanjskog i žalbenog postupka.
               
            
         Žalbeni razlozi i glavni argumenti
      
      Pobijanom presudom Opći sud je poništio spornu odluku zbog činjenice da „Komisija nije u dovoljnoj mjeri dokazala ni sudjelovanje talijanskih javnih tijela u usvajanju predmetne mjere ni, posljedično, pripisivost te mjere državi u smislu članka 107. stavka 1. UFEU-a” te „u pobijanoj odluci nije u dovoljnoj mjeri dokazala da su predmetna sredstva bila pod kontrolom talijanskih javnih tijela i da su stoga ona mogla njima raspolagati”.
      Komisija smatra da je pobijana presuda utemeljena na pogrešnim razmatranjima koja se tiču prava i iskrivljavanju činjenica koje nepovratno utječu na valjanost u njoj sadržanih zaključaka i izreke. Komisija ističe dva žalbena razloga:
      
                  —
               
               
                  Kao prvo, Komisija smatra da je Opći sud povrijedio članak 107. stavak 1., UFEU-a zbog dva razloga:
                  
                              —
                           
                           
                              Opći sud je počinio pogrešku kad je riječ o teretu dokazivanja koji Komisija mora zadovoljiti radi određivanja postojanja uvjeta pripisivosti i državnih sredstava, time što je zahtijevao da Komisija uspješno dokaže postojanje prevladavajućeg utjecaja javnih tijela na tijelo koje dodjeljuje potporu u svim fazama postupka na kraju kojeg su donesene predmetne mjere, samo zato što je to tijelo privatno;
                           
                        
                              —
                           
                           
                              Opći sud je počinio pogrešku kad je riječ o teretu dokazivanja koji Komisija mora zadovoljiti radi određivanja postojanja uvjeta pripisivosti i državnih sredstava, time što je fragmentarno ispitao i ocijenio indicije koje je Komisija navela u spornoj odluci, bez cjelovitog razmatranja i uzimanja u obzir šireg konteksta u kojem se nalaze.
                           
                        
            
                  —
               
               
                  Kao drugo, zaključci Općeg suda nadalje sadržavaju teške materijalne pogreške vezane za činjenično stanje i tumačenje mjerodavnog talijanskog prava, koje očito proizlaze iz podnesaka u predmetu.